
Здравейте,


Може ли някой да ми помогне със синтезирана информация относно предимствата и недостатъците на това да работиш на 4 часа?


Тъй като ми се иска да работя на половин работен ден, но незнам това как ще се отрази примерно на здравното ми осигуряване. Ако отида на лекар или стоматолог ще имам ли същите безплатни ползи или ми правят половин пломба?


Дали платеният годишен отпуск се запазва 20 дни или се разделя наполовина?Трудовият стаж просто наполовина ли е?


Все такива стандартни въпроси.


Благодаря предварително за отделеното време.


Поздрави,


М. Георгиева


 

Трудов договор 4 часа
=====================

 

Здравейте, Маги,


често допускана грешка е, че при работно време от 4 часа работодателите не зачитат трудовия стаж в пълен размер. В трудовия закон, както и в наредбата е ясно казано, че за един ден се зачита времето, в което е отработено най-малко половината от законоустановеното работно време за съответната длъжност или работно място. По този начин без значение дали лицето е работило на 4-, 5-, 6-, 7- или 8-часов работен ден при законоустановено работно време от 8 часа дневно, трудовият му стаж ще бъде зачетен в пълен размер.


Поздрави,  

адв. Николина Митова  

тел. 0898 303092


